TAKUNI โผล่บิ๊กล็อต 122 ล้านหุ้น จับตากลุ่ม “ตรีวีรานุวัฒน์” ล้างพอร์ต!
โผล่บิ๊กล็อต TAKUNI วันนี้ 121.65 ล้านหุ้น มูลค่ารวม 316.32 ลบ. ราคาเฉลี่ย 2.60 บ./หุ้น ต่ำกว่ากระดาน จับตากลุ่ม “ตรีวีรานุวัฒน์” ทิ้งเกลี้ยงพอร์ต
โผล่บิ๊กล็อต TAKUNI วันนี้ 121.65 ล้านหุ้น ราคาเฉลี่ย 2.60 บ. ต่ำกว่ากระดาน จับตากลุ่ม “ตรีวีรานุวัฒน์” ทิ้งเกลี้ยงพอร์ต
6 ก.ย. 2565

ผู้สื่อข่าวรายงานว่า วันนี้ (6 ก.ย.65) มีรายการสรุปซื้อขายกระดานรายใหญ่ (Big lot) หุ้นบริษัท ทาคูนิ กรุ๊ป จำกัด (มหาชน) หรือ TAKUNI จำนวน 13 รายการ ปริมาณ 121.65 ล้านหุ้น มูลค่ารวม 316.32 ล้านบาท ราคาเฉลี่ย 2.60 บาทต่อหุ้น ซึ่งเป็นราคากว่ากระดานซื้อขาย โดยราคาหุ้น TAKUNI ปิดตลาดวันนี้อยู่ที่ระดับ 3.14 บาท ลบ 0.02 บาท หรือ 0.63% สูงสุดที่ระดับ 3.22 บาท ต่ำสุดที่ระดับ 3.10 บาท ด้วยมูลค่าซื้อขาย 415.53 ล้านบาท
ทั้งนี้เป็นที่น่าจับตามองว่ารายการขายบิ๊กล็อตในครั้งนี้มีโอกาสที่กลุ่มตรีวีรานุวัฒน์ จะขายหุ้นที่เหลืออยู่ทั้งหมด หลังจากช่วงก่อนหน้านี้การทยอยขายหุ้นบิ๊กล็อตออกมาอย่างต่อเนื่อง
โดยข้อมูลล่าสุด ณ วันที่ 23 ส.ค.65 นายประเสริฐ ตรีวีรานุวัฒน์ ถือหุ้น TAKUNI จำนวน 49,472,993 หุ้น คิดเป็นสัดส่วน 6.18% และนางสาวนิตา ตรีวีรานุวัฒน์ ถือหุ้น TAKUNI จำนวน 72,610,002 หุ้น คิดเป็นสัดส่วน 9.08%  และต่อมาเมื่อวันที่ 1 ก.ย.65 มีรายงานขายบิ๊กล็อตหุ้น TAKUNI จำนวน 122,000 หุ้น